**Vlastiveda pre 6. ročník šp.**

**Zopakujte si**

**Príroda** je všetko okolo nás, čo nevytvorili ľudia.

Do **neživej prírody** patrí voda, vzduch, piesok, kamene.

Do **živej prírody** patrí človek, živočíchy a rastliny, lebo prijímajú potravu, dýchajú, rastú, vyvíjajú sa a rozmnožujú sa.

**Človek**

Človek je súčasťou živej prírody. Človek sa postupne vyvinul zo živočíšnych predkov. Súčasný človek má vzpriamenú postavu. Je schopný rozmýšľať, rozprávať, písať, čítať, počítať, dokáže pracovať a vyrábať si rozličné nástroje, vie vyjadriť svoje pocity smiechom a plačom.

Človek nežije osamotene, ale v spoločnosti, v ktorej si ľudia pomáhajú.

**Vývin človeka**

Od narodenia, počas života až po smrť nie je človek rovnaký. Rastie mení sa, vyvíja sa. Počas života prejde človek niekoľkými obdobiami.

**Obdobia ľudského života**

**Detstvo** do 13 rokov- rýchlo rastie, naučí sa sedieť, chodiť, samostatne jesť, chodiť na WC, rozprávať, od 6 rokov začne chodiť do školy.

**Dospievanie** do 18 rokov- okolo 13 roku sa výrazne mení telo, uvedomuje si svoje postavenie medzi inými ľuďmi, vo veku 18 rokov dochádza k dospievanie- muž, žena.

**Dospelosť** do 30 rokov-telo človeka už nerastie,získava skúsenosti, uzatvára manželstvo, zakladá si rodinu, vychováva deti, pracuje, zarába peniaze.

**Stredný vek** do 60 rokov- vrchol svojich síl, vyrastajú a osamostatňujú sa im deti.

**Staroba** nad 60 rokov- ubúdajú sily, odchod do dôchodku, hrbí sa postava, mäknú kosti, šedivejú vlasy, pribudne veľa vrások, častá choroba.

**Stavba ľudského tela**

Telo človeka tvorí **hlava, krk, trup, horné a dolné končatiny.** Oporoutela je **kostra,** je zložená z veľkého množstva kostí. Kostra hlavy sa nazýva **lebka.** Chráni mozog a zmyslové orgány.

Kostru trupu tvorí **chrbtica, rebrá a hrudná kosť.** Pri nesprávnom držaní tela alebo nerovnomernom zaťažení môže dôjsť k poruchám chrbtice, vtedy nás často bolí chrbát.

Kostru hornej končatiny tvorí **lopatka, kľúčna kosť, ramenná kosť, lakťová kosť, vretenná kosť, kosti ruky.**

Kostru dolnej končatiny tvorí **panvová kosť stehnová kosť, píšťala, ihlica, kosti nohy.**







**Kontrolné otázky vypracuj na základe poznámok:**

1. **Doplň správne:** Človek je súčasťou ................. prírody. Človek sa postupne vyvinul zo ......................................... predkov.
2. **Prejavy života človeka sú:** ...........................................................................

...........................................................................................................................

1. **Obdobia ľudského života sú:** ......................................................................

...........................................................................................................................

1. **Telo človeka tvorí:** .......................................................................................
2. **Kostra hlavy sa nazýva:** ...............................................................................
3. **Kostru trupu tvorí:** ......................................................................................
4. **Kostru hornej končatiny tvorí:** ...................................................................

.....................................................................................................................

1. **Kostru dolnej končatiny tvorí:** ....................................................................

......................................................................................................................